Абдирова Кымбат Аманжоловна

«Дос бол» орта мектебінің Қазақ тілі мен әдебиеті пәнінің мұғалімі Жамбыл облысы, Сарысу ауданы, Досбол ауылы

«Ана тілің – арың бұл» әдептілік сабағы

22 қыркүйек – Қазақстан Республикасы халықтарының тілдер мерекесі. Ең алдымен бұл – барша елге ортақ жалпы халықтық мереке, барлық ұлт өкілдеріне көрсетілген құрмет. Осыған орай «Ана тілің арың бұл» атты әдептілік сабағын өткізуді жөн көрдім.

Іс - шара мақсаты: Оқушылардың тіл туралы білімдерін жетілдіру, өз ана тілінің қадір- қасиетін біліп, тілдің көркемдігін сезініп, сөз құдіретін түсініп, оның адам өміріндегі маңызын ұғуға үйрету. Тіл мәдениетін сақтай білуге, ана тіліне деген сүйіспеншілігін, ынтасын арттыру, ана тілін құрметтеуге баулу.

«Абай мен Әбіштің сырласуы» атты қысқаша көрініс.  
(Абай - Думан, Әбіш - Рысбек)  
- Балалар, тіл туралы біз не білеміз? Ойларымызды ортаға салайық.  
Рауан: Халық бар жерде тіл бар. Тіл бар жерде өнер бар. Өнер бар жерде жанкүйер бар. Әр халықтың ана тілі - оның бақыты, оның қуанышы.  
Аманжан: Туған тілің мақтан ету, оны таза сақтау, оның өрлеп, өсе түсуіне еңбек сіңіру - әрбір қазақ отбасының жүрегі.  
Айбек: Халықтың қуаты - тілдің қуаты. Біз ана тілімізді ең айтқыш, ең білгір, ең бай тілдердің біріне айналдыруымыз керек.

Мұғалім: Қазақстанда 100-ден астам ұлт өкілдері тұрады, әрбір ұлттың ең  
үлкен, ең негізгі анасы туған тілі болып саналады. Ана-тілі - әрбір  
ұлттың, ұлыстың мақтанышы, көзінің қарашығындай көретін   
қазынасы, асыл мұрасы. Еліміз тәуелсіздік алғаннан кейін 1997 жылы 11-шілдеде Қазақстан Республикасының Парламенті «Тіл туралы» жаңа заңын қабылдады. 2007 жыл «Мемлекеттік тіл жылы» деп жарияланды.

Ең жақсы бала – ана тілін құрметтеген ұл мен қыз. Бұл сенің басқа тілді меңгеруіңе бөгет болмайды, қайта сені адамгершілікке, шын патриот болуға жетелейді.Өмірдің алмастай қырын, абзал сырын түсіне білуіңе басты себепкер – сол ана тілің. Қазіргі таңда ең өзекті болып тұрған мәселе ана тілі тағдыры. Бүгін осы сәтті пайдалана отырып ой толғап, пікірлер айтып, ана тіліне жаны ашарлық танытпаған балаларға ақыл - кеңестер айтамыз. Сондай –ақ, «Ана тіліңді қалай қорғар едің?» деген сұрақтарға өз үлесің мен іс-әрекетің жайында кеңіненде тоқталатын боламыз. Бүгінгі сабағымыз Туған тілімізге, Ана тілімізге арналады.

Ең алдымен сұрақ арқылы ойларыңды білгім келеді.

Ақыл көркі?   
Асыл құрал?  
Қылыштан өткір ?  
Тірек тегі ?  
Жүрек ділі ?  
Істің басы ?  
Ақыл мен білімнің тілмашы ?

Оқушылардың ойын білген соң, білімдерін мақал – мәтелдерді қою арқылы ойларын білеміз.

Тіл туралы мақалдар  
1. Тіл тас жарады, тас жармаса.....(бас жарады)  
2. Бал тамған тілден...(у тамған)  
3. Тауды, тасты жел бұзар, адамзатты...(сөз бұзар)  
4. Жақсы сөз -...(жарым ырыс)  
5. Қаһарлы сөз...(қамал бұзар)  
6. Шебердің қолы ортақ, шешеннің...( тілі ортақ)  
7. Жақсы байқап сөйлер, жаман...( шайқап сөйлер)  
8. Бас кеспек болса да,... ( тіл кеспек жоқ)  
9. Дәлелсіз сөз...(желмен тең)  
10. Тіл қылыштан... (өткір)  
11. Піл көтермегенді,...(тіл көтереді)  
12. Тілден артық...(қазына жоқ)  
13. Ана сүті бой өсіреді, Ана тілі...(ой өсіреді)  
14. Жыланның уы тісінде, Адамның уы... ( тілінде)  
15. Ең ащы да тіл, ең...(тәтті де тіл)  
16. Өнер алды – ( қызыл тіл)  
17. Айтылған сөз -...( атылған оқ)  
18. Жылы - жылы сөйлесең, жылан...(інінен шығады)  
19. Басқа пәле -...(тілден)  
20. Білім кілті -... (тіл)

Бәрекелді, тілге , ана тілге деген құрметтерің осы мақалдарды білулерің.

Оқушылар ешкімге айталмаған ішкі мұң, әттеген – ай деген жан дүниеңді тебіретіп жүрген оқиғаларың болған болса бес минуттық эссеге кезек берейік. «Ана тілім бойымдағы қаным» шығармашылық тапсырма деп аталады.

Балалар эссе жазып жатқанда әсем әуенге кезек беріледі.

Ән «Ананың тілі – аяулы үні» (орындайтындар Алтын мен Жарқынай)

Болған балалар эсселерін кезектеп оқи бастайды. Мен бұл хатымды ешкімнің білгенін қаламаймын. Кемшіліктерді жоямын...десе «Болашақ еншісі» деген жәшігіне салсын.

1. Халықтық қуаты – тілдің қуаты. Біз ана тілімізді ең айтқыш, ең білгір, ең бай тілдердің біріне айналдыруымыз керек.  
2. Сөйлеу білу – үлкен өнер. Әсем сөйлеуге, көп тыңдап, көп оқып, мақал – мәтелдерді жетік біліп, сырына үңілу арқылы өз ойымызды еркін жеткізе аламыз. Жоғарыдағы екі пікірге келісетінін , келіспейтінін айтып пікір бөліседі.

Оқушылар ақын-жазушылардың жырларынан бір шумақтан айтып «Тілімізді құрметтейік» ұрандарын айтады.

Туған тілім – бабам тілі – өз тілім!  
Туған тілім - анам тілім - өз тілім!  
Туған тілім - далам тілі – өз тілім!  
Туған тілім - далам тілі – өз тілім!

Туған тілде сыры терең жаным бар,  
Туған тілде әнім менен сәнім бар.  
Туған тілім тіл болудан қалса егер,  
Жүрегімді суырып - ақ алыңдар.

Ана тілі – бала шағым, өркенім.  
Ана тілім - болашағым, ертеңім,  
Ана тілім - сайын далам, жер көгім,  
Ана тілім - арман атым, өрнегім.

Бата:  
- Туған тілім қандай әсем,  
Тас бұлақтай тазалығың.  
Асқақтай бер, Ана тілім,  
Ұйтқысы боп, барлық тілдің!

Біздің тіліміз – ананың ақ сүтімен бойға сіңген асыл қазынамыз.Өз ата-  
мекенімізде жүргендіктен өз тілімізде сөйлеу – басты парызымыз.Сол  
себептен де қазақ тілін ту етіп тігіп,кейінгі ұрпаққа бүлдірмей   
тапсырайық,құрбылар.

**Қорытынды:**  
– Тіл байлығымыз, тарихымыз, мәдениетіміз, әдебиетіміз.  
– Тіл біздің ұлттық намысымыз, арымыз, барымыз. Тіл мерейі - ел мерейі.  
– Ана тіліміздің мерейі үстем болсын!

Осымен біздің тіл мерекесіне арналған сабағымыз аяқталды.